
SOCIALISTAI PASIRYŽO TAISYTI DIEVO 
ĮSTATYMUS. 


Visų amžių patyrimas moko žmones, jog neiš- 
mintinga yra imtis ne savo darbo; bet ne visus 
teišimokė. Protas tai pat sako, tik ne visi jo klauso. 
Jei šiaip jau žmogus klysta tamę dalyke, jis kenkia 
tik sau. Jei visuomenės viršūnėje pastatytas ir visuo- 
menės vardu kišasi ne į savo dalykus, daro visuo- 
menei didelę žalą. 

Socialistų pastatyta valdžia savo projektu, pa- 
vadintu Metrikų įstatymas, pasiryžo savotiškai tvar- 
kyti krikščionių sakramentalę moterystę. Kokia teise 
tai daroma? Sako esą Lietuvos visuomenės įgalioti. 
Jei tai būtų tiesa, reikėtų paklausti mūsų visuomenės, 
kas jai davė teisę siųsti į Seimą atstovus laužyti 
Bažnyčios teises ir tvarkyti sakramentus, Joks kata- 
likas negalėjo to daryti, nes tokių pasielgimu sunkiai 
nusidėtų Dievui. Seimo atstovai ir jo parinktoji 
valdžia gerai žinojo, jog rinkikai arba visuomenė 
nenori suteikti jiems įgaliavimo kištis į Kristaus 
sakramentus, kurie pavesti Bažnyčios, ne seimų ar 
valstybių globai. Socialistai priešrinkybinės agita- 
cijos laikų iš kailio nėrėsi skelbdami visokių gra- 
žiausių pažadėjimų, o apie savivaldybinę arba civi- 
linę moterystę nė žodelio neišsitarė. Ar nemalonėtų 
pasakyti seimas ir buvusioji valdžia, delko jie neįvyk- 
dė anų gražių pažadėjimų, del kurių liko išrinkti. 
Gal pasakys, jog nesuskubo. Bet delko suskubo 
vykdyti tai, kam nebuvo įgalioti, kada neturėjo laiko 
atlikti to, ką taip iškilmingai pasižadėjo daryti? 


Mat, turėta savo paslėptų sumanymų, su kuriais 
visuomenei nenorėta pasirodyti. Ne visai gražus 
pavyzdys tiekiamas visuomenei iš aukštybės. 

— Mes paliekame, sako,: tikintiems tvarkytis 
sulig Bažnyčios įstatymais, tik laisvamanius pa- 
liuosuojame nuo jos reikalavimų. — Bet tas aiški- 
nimas kuo mažiausiai niekais virsta, kol nevirto 
niekais projektuojamo įstatymo 53 straipsnis, kur 
pasakyta, jog visas jungtuvių persiskyrimo ir neįvy- 
kimo bylas vis tiek kur ir kada jungtuvių aktai buvo 
surašyti, neišskyrus ir tų aktų, kurie buvo surašyti 
pirm šio įstatymo įsiteisėjimą, riša apygardos 
teismas, ž 

Čia jau neveidmainiškai, bet stačiai pasakyta, 
jog ir apie krikščionių sakramentalę moterystę spręs 
apygardos teismo nariai — kokie jie ten būtų: bediė- 
viai, klaidatikiai, žydai, mahometonai, air dar kokie. 
Teismo sprendimas privalo remtis įstatymais. Ko- 
kiais įstatymais remdamos apygardos teismas spręs 
apie moterystę? Ne Bažnyčios, nes, einant jos įsta- 
tymais, civilinis teismas neturi jokios teisės spręsti 
apie moterystės suardomumą. 

Socialistų valdžios projektas mini šešis atvejus, 
kuriais esą galima perskirti moterystę. Tas persky- 
rimas laikomas moterystės ryšio suardymų, nės 
35 $ kalbama apie jungtuvių skelbimą tų, kurie įteikia 
persiskyrimo pažymėjimą. Apie persiskyrimą mo- 
terystėje gyvenančių neardant jos ryšio projekte 
nieko nepasakyta. Visi sulig projektu suardą mote- 
rystę punktai yra priešingi Dievo įstatymams ir 
Katalikų Bažnyčios Kanonams, 

Įvykusios moterystės nepanaikins joks pasauli- 
nis teismas. Teskelbia ne tik Lietuvos apygardos, 

bet ir viso pasaulio teismai savo sprendimus, kėsin- 
“ damies suardyti moterystę, Katalikų Bažnyčia lai- 
kys ią nesuardomą. Antras susituokimas būtų ne- 
"teisėtas: susituokusieji turėtų išsiskirti, norėdami 
būti išteisinti ir grįžti į Dievo malonę. 

Negali būti jokios vilties, kad Bažnyčia nusi- 
leistų kada nors tuo atžvilgiu, nes negali to padaryti. 
Ne ios yra moterystė įsteigta, tik jos globai pavesta 
kaipo paties Dievo įstatymas ir Kristaus Sakra- 
mentas. Socialistų valdžia kėsinasi Lietuvos aPY- 
gardos teismui duoti galią, kokios nė Dievas nedavė 
savo Bažnyčiai. 

Projekto autoriai nesivaržo Dievo įstatymais 
del ių tikėjimo trūkumo, bet nemažai trūksta jiems 
ir paprasto žmoniškumo. Ardomas visuomeniškas 
gyvenimas. Jokia moterystė nebėra užtikrinta. Su- 
darydamas moterystės ryšį turi bijotis, kad jis nebūtų 
apygardos teismo panaikintas. 

IKas lengvesnio kaip nusižengti moterystės išti- 
kimybei. Tas nusižengimas kalbamaimę socialistų 
valdžios projekte yra pirmas punktas moterystei 
panaikinti. 


Teismas nutarė suardyti moterystę del vyro 
nusižengimo. Pasiliuosavęs vyras veda patinkamą 
mergelę, kuri kitam irgi patinka, Šis ima prikalbi- 
nėti mesti savo seną vyrą ir ištekėti už jo. — Bet 
tamsta pavėlavai, atsako jam gundinamoji, kad bū- 
tumei anksčiau apie tat pasakęs, būčiau ištekėjus Už 
tavęs. — O gi ar negalime taip pasielgti kaip tavo 
vyras, ir dabartinė moterystė bus apygardos teismo 
panaikinta Kaip jo pirmoji. Ir vėl nusižengimas Mmo- 
terystės ištikimybei. 

Kiekvienas turi įgimtą 'gabumą įsivaizduoti sau 
geresnį gyvenimą už tą, kuris jam teko. Susirišę 
motėryste vienas ar antra gali įsivaizduoti, kad 
daug geriau būtų su tuo ar su tai gyventi. Labai 
lengva tai įvykdyti: reikia tik nusižengti moterystės 
ištikimybei. 

Projektuojamas socialistų įstatymas lig galo 
atidaro duris ištvirkimui ir paleistuvystei. Kas su- 
skaitys, kiek. panašių nusižengimų yra protestantų 
ir kituose kraštuose, kur laikos to paties tvirki- 
namo įstatymo. Ar gi tat ir mūsų katalikiškoji Lie- 
tuva bei Žemaitija išsižadėtų Kristaus įstatymo, kir 
pasakyta, kad gali apleisti vyras pačią ar pati vyrą 
del nusižengimo prieš moterystę tik nesuardant 
moterystės ryšio, nes kas vyro paleistąją veda sve- 
timoteriauja, (Luk. 16, 18). 


Įvairios fantazijos lankosi Pas žmones. Petras 
vedė Oną, paskui jam atėjo į galvą fantazija, kad 
geriau jis būtų vedęs Marę, su kuria pirma daužės 
Po vakaruškas, o kuri ir dabar žiūri į jį maloniomis 
akelėmis. Socialistų įstatymu padrąsintas jis sako 
savo žmonai: Žinai ką, Onyte, geriau būtų mums 
persiskyrus; mat, man rodos, jog geriau būtų, kad 
aš vesčiau savo seną pažįstamą Marę; tu būsi liuosa 
ir galėsi ištekėti už ko patinkama. Lengviausiai 
galima tai padaryti sulig naujo moterystės įstatymo “ 
52$ šeštu skirsniu, kur punkte f pasakyta: susi- 
jungusieii gali būti perskirti, "ei abu susijungusių 
sutinka persiskirti, 


— Dievuliau, tu mano, rėkia žmona verkdama, 
ką aš dabar veiksiu, kur aš vargšė pasidėsiu! Brolis 
mane išleisdamas atidavė kraitį, aš į savo tėviškę 

nebegaliu grįžti. Štai aš dabar sunkiose dienose... 
Kas mane ims? Kas mane priglaus? ž 

— Bet aš pasiryžau su tavim. skirtis. ir vesti 
Marę, kurią aš myliu, 0 su tavim aš mokėsiu taip 
pasielgti, kad tu pati prašysi mane eiti į apygardos 
teismą su prašymu perskirti mudu. — 

Ir prasideda tikrai pragariškas gyvenimas to- 
kioje šeimoje. Žmona būdama silpnesnė turi visa ko 
kentėti iš vyro pusės. Dieną ir naktį vien keiksmai 
ir rietynės. Išverkė nelaiminga žmona visas Savo 
ašaras, nebegali daugiau pakelti jos silpna širdis... 
Sutinka pareikšti apygardos teismui, kad ji savo 
liuosa valia norinti skirtis nuo vyro. 

Kokia turi būti širdis tų, kurie ruošia vargšėms 
žmonoms ir varguoliams jų vaikams nelaimingą ir 
vargingą cyvenimą. 

Grįžo įsigėręs vyras, ėmė bartis su savo pačia, 
ieškodamas visokių priekabių. Žmona išsigando; jos 
širdis plaka nepaprastu greitumu, jei ii isteriška, 
benc—pargriūvo. Be abejonės, vyras pakenkė žmo- 
nos Sveikatai. Jei tik jis jai nepatinka, ypač iei turi 
vilties ištekėti už tinkamesnio, pareiškia vyrui: 
Aną vakarą taip suerzinai mane, kad ir dabar mano 
širdis dreba; pakenkei mano sveikatai. 52 $ aiškiai 
pasakyta: susijungusieji gali būti perskirti, jei vienas 
susijungusių pasikėsino ant kito gyvybės ar pakenkė 
io sveikatai. Aš rašau į apygardos teismą prašymą 
mūsų moterystei suardyti. Aš turiu kitą patinkamą 
vyrą, tu ieškok sau patinkamos. 

Šeimininkei nepasisekė gerai išvirti barščiai ar 
kita kas, vyro viduriai pasigadino. Kaip teismas 
spręs šiuo atveju? Jei jis abejotų apie negerai 
išvirtų  barščių kenksmingumą sveikatai, turėtų 

kviesti ekspertus, nes projekte be išimties kiekvie- 
nas pakenkimas sveikatai nurodomas kaipo priežas- 
tis ardyti moterystę, 

Juokai, pasakysite. Bet tuos apverktinus juokus 
norima padaryti rimtus Lietuvos Valstybės įsta- | 
tymus, 

Visų nevaisingųjų kokia apgailėtina padėtis: jų 
moterystė ardoma sulig projektuojamo įstatymo 52 $, 
kur punkte e pasakyta: susijungusieji gali būti per- 
skirti, jei vienas susijungusiųjų yra nevaisingas. Ne- 
kaltai nevaisingai žmonai vyras gali pasakyti: Eik 
sau, kur nori, aš pasiieškosių vaisingos. Žmona nevai- 
singam vyrui gali pasakyti: Būk sveikas, aš tekėsių 
už vaisingo. Jei kitas vyras ar kita moteris pasiro- 
dytų nevaisingi, galima būtų daryti toliau mėgini- 
mus. 

Kalbamasis projektas traukte traukia silpnuosius 
katalikus į bedievystę. Priėmus projekto įstatymus 
žmona susidėjusi su svetimų vyrų ardo moterystę 
ir jungiasi su kitu. Tikintis vyras palieka nelaimin- 
goje padėtyj, negalėdamas vesti kitos, kol jo atsi- 
skyrusi žmona tebėra gyva. Kokia tat Žmogaus pa- 
dėtis! Ė 

Tačiau dar sunkesnė moters padėtis. Šiais iš- 
tvirkimo laikais nemaža atsiras vyrų, kurie suter- 
šę vienos mergaitės vainiką panorės teršti ir kitos, 
Projekto įstatymai ateina jiems pagalbon ir kaipo 
už rankos veste veda į ištvirkimą. Kur dings tokia 
paniekinta žmona? Yra tikinti, negali ištekėti už 
kito, kol jos atsiskyręs vyras tebėra gyvas. Te- 
būna netikėlė, tikintis jos negali vesti, nes ji tebėra 
surišta su kitu. Netikėliai irgi nelabai grobstys to- 


20 


kias nuo vyrų atskirtas moteris. Baisi padėtis vy- 
rų, bet daug baisesnė moterų. Ė 

Valdžia ir seimas turėtų atkreipti dėmesio į tą 
nelaimingą padėtį, kad ateityi tūkstančiai žmonių 
ir išardytų šeimų nekeiktų juos ir jų įstatymus. 

Du tūkstančių bemaž metų Bažnyčia rūpinosi 
moteryste, geriausiai, išmintingiausiai ir naudingiau- 
siai ją sutvarkė, Dabar norima panaikinti tą tvarką, 
o įvesti didžiausią betvarkę, gaminant Žmonėms 
naujų vargų, kada sunkų pakelti ir tuos, kurie jau 
slėgia. 

Ne, ponai socialistai, reikėtų jums atsiminti ir 
nepamiršti, og jūs neturite teisės ardyti ne tik krikš- 
čionių sakramentalės, bet nei žydų, nei pagonių natu- 
ralės moterystės. Šių moterystė irgi paties Dievo 
ne jūsų įstatymas. Jie rišasi ne sulig Žmonių, tik 
sulig Dievo įstatymu. Apie žydų moterystę Kris- 
tus pasakė:Ką tad Dievas sujungė, Žmogiis tene- 
perskiria, Nejaugi aukščiau Dievo save statote, 
kad norite Jo įstatymus taisyti, kad kėsinatės ar- 
dyti tai, ką Jis surišo? Aš nemanau ginti Žydų 
moterystės: jie patys apsigins, iei norės. Aš noriu 
tik atkreipti dėmesio į tai, kokia yra akiplėšybė kė- 
sintis suardyti sakramentalę moterystę, jei negali- 
ma nė Su grynai prigimtine taip elgtis. 

Savaime kyla klausimas, delko socialistų. val- 
džia, atidėdama į šalį tiek reikalingiausių dalykų, 
ima gadinti kas yra gera. Kai kas pasako, jog S0- 
cialistams Bažnyčios ir tikėjimo griovimas yra kas- 
dienė duona, be kurios jie badu išmirtų. Norėtųsi 
kitaip išaiškinti dalyką, bet iš tiesų labai sunku. Jei 
Bažnyčios įstatymai moterystės dalykuose taip 
geri, taip išmintingi ir taip naudingi visuomenės 

gyvenimui yra ardomi, tai kaip socialistai pultų 
juos, ieigu jie būtų toki, kokius patys dabar siūlo. 

Tikintieji teeina, sako, pas dvasiškius tuoktis 
sulig Bažnyčios įstatymais. Gerai, jei tikintis su- 
darė moterystės sutartį sulig Bažnyčios įstatymais, 
tai sulig kokiais įstatymais reikia spręsti apie jo 
sutartį? Sveikas protas sako, įog reikia spręsti apie 
sutartį sulig tais įstatais, sulig kuriais ji buvo suda- 
ryta. Socialistų protas sako, reikią spręsti apie Su- 
tartį ne sulig tais, sulig kuriais ji buvo sudaryta, 
bet sulig jų „gudriai“ sugalvotais įstatymais. 
Kokia teise norima spręsti sulig savo įstatymais 
apie sutartį, padarytą Sulig Bažnyčios įstatymais? 
Kokia teise galima ardyti sutartį sudarytą kaipo 
nesuardomą? Ar tai nepasityčiojimas iš Bažnyčios 
ir tikinčiųjų: eik daryk savo nesuardomą sutartį 
Bažnyčioje, 0 paskui mes tavo nesuardomą sutartį 
suardysime teismo sprendimu. Štai kuo verčiama 
teisingumo įstaiga, kurios nepaliečiamą garbę stėn- 
giasi išlaikyti visos tautos visais amžiais! 

— Mes tai darome, teisinasi socialistai, mūsų 
balandėliams laisvamaniams, norintiems pasiliuosuo- 
ti nuo Dievo ir Jo Bažnyčios įstatymų. — Socl- 
alistų valdžia nori būti saldi motinėlė bedieviams, 
o karčiausi pamotė tikintiems. ' Jei norima duoti 
laisvamaniams laisvę neklausyti Bažnyčios, tai del- 
ko nenorima duoti tikintiems laisvės jos klausyti ? 
Delko: verčiama tikinčius ieškoti sprendimo apie ių 
moterystę, sudarytą Bažnyčioje, ne šios, bet apy- 
gardos teisme? Turi būti ir laisvamaniai neabejoja, 
jog tikinčiųjų skaičius Lietuvoje yra daug didesnis 
negų netikėlių. Ar taip suprantama socialistų nuolat 
garsinamą laisvė, kad vienminčiams reikią duoti ir 

ryšio kokioj nors savivaldyboje. Kanone 1099 pa- 
kyta, iog moterystės sutarties forma privaloma 
ir tiems, kurie Katalikų "Bažnyčioje pakrikštyti, 
nors būtų išsižadėję Katalikų tikėjimo. Tas kanonas 
" patilpo į kodeksą ne po sudarymo mūsų Konstitu- 
os, bet pirma. Konstitucijos 83 $ pasakyta, jog 
visoms esamoms Lietuvoje tikybinėms organizaci- 
ioms Valstybė pripažįsta teisės tvarkytis taip, kaip 
ių kanonai arba statutai reikalauja. Reiškia, Konsti- 
“ tucija pripažįsta Katalikų Bažnyčiai teisę tvarkytis 
ir sulig 1099 kanonu, kuriuo reikalaujama, kad kizk- 
“vienas pakrikštytas katalikų Bažnyčioje, nors šis 
“būtų ir-išsižadėjęs savo tikėijmo, privalo daryti mo- 
terystės sutartį pas savo kleboną ar Vyskupą, ar 
“pas jų deleguotą kunigą. Taigi laisvamanio kėsi- 
nimos sudaryti moterystės sutartį savivaldyboje 
“ palieka pasikėsinimu, nes tikros moterystės — nė 
:  naturalės nesudaro. Po tokio pasikėsinimo bendras 
“ gyvenimas vyro su moterimi yra iš abiejų pusių 
“ nuolatinis paleistuvavimas. 
š Kalbamasis Konstitucijos straipsnis labai nepa- 
tiko socialistų valdžiai, todel jos oficiozas „Lietu- 
va“ stengėsi skaitytojams įkalbėti, būk jis esąs 
priešingas pirmam straipsniui, kur pasakyta, jug 
Lietuvos Valstybė nepriklausoma demokratinė Res- 
publika. Bet kur čia matoma pasikėsinimas ant 


mūsų Respublikos nepriklausomybės? : Bažnyčia. 
Ivgiai. taikina savo Kanonus visose valstybėse. Del- 

ko kitų valstybių nepriklausomybei kanonai negre- 
sia, o Lietuvos nepriklausomybei gresia? Valsty- 
bė privalo ginti savo nepriklausomybę, bet prieš 
tuos, iš kurių pusės tikrai gresia iai pavojus. Ne- 
garbinga yra, nekreipiant tinkamo dėmesio į tikrus | 
tėvynės priešus, donkichotiškai kovoti su išsvajo- 
tais. Valdžia privalo išlaikyti tinkamą Valstybės 
rimtumą ir nesikišti į ne savo dalykus, kad nenų-- 
stotų autoriteto. Bažnyčia nenusileido didesnioms 
nepriklausomoms valstybėms, kurios norėjo kištis 
į jos dalykus, nenusileis nei Lietuvos valdžiai. Jei 
Lietuva įgijo nepriklausomybę, tai nereiškia, kad 
Bažnyčia turėtų prarasti savąją. Valstybė turi būti 
nepriklausoma valstybiniuose, Bažnyčia nepriklau- 
soma bažnytiniuosę dalykuose, — 


SĄŽINĖS LAISVĖ. 

Socialistų valdžia negalinti kitaip apginti sąžinės 
laisvės kaip tik kalbamuoju sumanymu. Jei kalbama 
apie sąžinės laisvę, tai pradėkime nuo laisvamanių. 
Sulig socialistų projektu laisvamanis susituokia sa- 
vivaldybos įstaigoje. Einant Bažnyčios įstatymu, 
jis nesudarė moterystės ryšio nė tokio, kokį suda- 
ro Žydai ar pagonys, ir gyvena kaipo paleistuvis. 
Tam laisvamaniui pripažįstama laisvė permainyti 
savo nuomonę ir įsitikinimą, ar ne? Jei nepripažista- 
ma, tai koks jis laisvamanis? Amžinas vergas są- 
žinės atžvilgiu. Jei pripažįstama, kad ir laisvama- 
nis yra laisvas permainyti savo įsitikinimą—gali vėl 
tikėti, kaip pirma kad tikėjo, gali eiti prie šv. sakra- 
mentų, tuokart visų pirma jis privalo sutvarkyti 
savo motervstę, būtent padaryti moterystės sutartį 
Katalikų Bažnyčioje, Klebonas sulig kanonais pri- 

valo surašyti jo sutuoktuvių metriką. Atsivertęs 
laisvamanis turi teisę gauti tikros savo moterystės 
dokumentą. Bet projektuojamas įstatymas nelei- 
džia atsivertusiam laisvamaniui sudaryti Bažnyčio- 
ie sutuoktuvių metrikos delto, kad ii buvo suda- 
ryta valsčiuje, Jei iis parodo prie savo vaikų 
krikšto tik valsčiųj surašytą moterystės dokumen- 
tą, kunigas negali vaikų krikšto metrikoje įrašyti 
juos kaipo gimusius iš tėvų teisėtoje moterystėie 
gyvenančių. Socialistų vyriausybės projekte prie 
2 $ pastaboje pasakyta: Vieno organo sudaryti 
metrikai nekartojami antro. Laisvamaniui nevalia 
laisvai elgtis. Kokia čia laisvamaniška logika ? 

Laisvamanio vaikas nekrikštijamas, tik jo gimimo 
metrika surašoma valsčiuj. Vaikas paaugęs ir atė- 
ięs į protą nenori eiti savo laisvamanio tėvo pėdo- 
mis. Jis pažista Kristaus mokslą, įsitikina ir pa- 
sikrikštydina. Kunigas privalo sulig kanonais SU- 
rašyti jo krikšto metriką. Pakrikštytasis turi pilną 
teisę turėti savo krikšto dokumentą. Bet minėta 
antro straipsnio pastaba neleidžia įrašyti io metri- 
kos bažnyčioje delto, kad jis buvo įrašytas į vals- 
čiaus knygas. Štai Kokią laisvę tiekia socialistai 
laisvamaniams ir jų vaikams. Ar tie neteisingi var- 
žymai turi vadintis laisve vien tik del to, kad jie 
laisvamanių yra daromi? 

Įdomu žinoti, kaip į tai žiūrėtų socialistai, įei 
katalikai taip elgtųsi. 

Tas obalsis; sąžinės laisvė labai dažnai netin- 
kamai vartojamas; kuo labiau kas jį skelbia žodžiais, 
tuo labiau neigia darbais. Laisvamanių nuomone žo- 
džiais nereikią būti šykštus laisvės, iš tikrųjų duoti 
ją tik tiems, kurie elgiasi ir mano taip, kaip jiems 


—laisvamaniams patinkama, o neduoti nė trupuči 
kitaip nusistačiusiems, Tai bent laisva laisvės są. 
voka, jokioms sveiko proto taisyklėms nevaržoma 

Būtinai reikia nustatyti, kas turį reguliuo 
žmonių sąžinės. Nejaugi bedieviai-laisvamaniai 
tėtų teisės reguliuoti viso pasaulio net ir krikščio- 
nių sąžines? Praktikoje jie sai uzurpuoja tą teisę, 
bet žodžiais nedrįsta nė jie to tvirtinti, nes negali 
nurodyti, kas jiems suteikė tokią išimtinę pirmenybę. 

Visų sąžines gali reguliuoti tik amžini įstaty- 
mai, kurie turį aukščiausią sankciją ir yra: neatmai= 
nomi, neiškreipiami sulig: žmonių iškrypusia valia. 
Tie įstatymai yra paties Dievo mums duoti, Mes 
pažįstame jos ar pačiu protu ar Dievui ypatingai 
mums pareiškus. Kiekvienas išmintingas Žmogus 
savo normalėje padėtyj supranta, jog jis privalo 
taip elgtis, kaip jam liepia amžini Dievo įstatymai, “ 
Leisti žmogui taikintis „prie tų amžinų įstatymų yra 
tai sąžinės laisvė. Neleisti jam to daryti yra sąži= 
nės nelaisvė, varžymas ir varginimas — didžiausią 
neteisybė, kokią žmogus Žmogui gali padaryti, 

Bet taip suprasti sąžinės laisvę, kad reikią leis- 
ti elgtis kaip kas nori, nors jis griautų amžinus 
Dievo įstatymus, tebūna lis atskiras asmuo, ben= 
drovė ar valstybė, — būtų nesąmonė. Pikti žmonės 
išsidirba sau taip baisią sąžinę, kad davus jai laisvę, 
doriesiems nebebūtų vietos Pasaulyį. Paklauskite: 
paprastų plėšikų, ar jie sulig savo sąžinę elgiasi iš- 
plėšdami svetimą turtą, 

— Mes elgiamės sulig mūsų Sąžine, atsakys 
jie, ii mums nieko neišmetinėja. Prie gero ūpo jie 
nurodys ir motyvų, del kurių taip elgiasi. Girdi, 
Savininkas turįs jam nereikalingų, nevartojamų dą- 

lykų; iiems-ekspropsiatoriams iie esą. reikalingi. ie 
žinosią kaip iuos suvartoti. Savininko  gyvastis 
jiems nereikalinga, bet ią atimą del io pasipriešinimo 
ir neleidimo pasisavinti kas jiems patinkama. 

Kaip paprastos žūdeikų ir plėšikų gaujos, taip 
lygiai ir valstybės išsidirba sau savotišką sąžiię, 
priešingą amžiniems Dievo įstatymams. Duoti įoms 
sąžinės laisvę reiškia duoti laisvę laužyti amžinus 
Dievo įstatymus, skriausti ir varginti artimus. Pa- 
klauskite didžiulės bolševikų valstybės įstatymų 
leidėjų, ar jie sąžiniškai elgėsi išleisdami tokius 
įstatymus, kuriais biaurėjasi visas „pasaulis. Bol- 
ševikai sako ne tik sulig savo sąžinė tai padarę, 
bet dar šventą darbą atlikę. Jų sąžinė nedavusi 
iiems ramybės, kol lie neįvykdinę to, ką ir visas 
pasaulis privalas padaryti. Kiek žmonių išžudyta 
vien tik delto, kad drįso pareikšti abejones apie jų 
įstatymų teisingumą. O bolševikai, kaip ir visi S0- 
cialistai, visais tonais šaukia: sąžinės laisvė, sąži- 
nės laisvė... del sąžinės laisvės mes kovojame, del 
jos iškelta raudonoji vėliava, kuri mirkoma. mili- 
jonų žmonių kraujuose. : 

Bet iš kur atsirado panašių žmonių, kuriuos 
Dievo įkvėptas pranašas Izaijas įspėja: „Deja jums, 
kurie vadinate kas yra pikta geru ir kas yra gera 
piktu, kurie darote iš tamsybės šviesą ir iš šviesos 
tamsybę, iš to, kas kartu—saldų ir iš saldaus kartų! 
Deia jums, kurie esate išmintingi savo akyse ir 
gudrūs savo akivaizdoje!“ 

Tie ne iš kelmo išspirti. Jei ių milijonai, tai 
nesąmonė būtų prileisti, kad visiems ūmai atėju- 
sios į galvą vienodos keistos, priešingos sveikam 
protui mintys, kurios taip pavergė jų protą, kad del 

jų žūdoma daug nekaltų žmonių. Juos pagimdė 
skelbimas priešingų amžiniems Dievo įstatymams 
pažiūrų. Skelbėjai vadina savo pažiūras moksliš-- 
komis ir kaipo tokioms reikalauja laisvės. 

Priešingų, gerų pažiūrų Žmonės savosioms“ 
aiškinti mąžai teveikia, manydami, jog jos savaime 
visiems žinomos. Klaidingųjų pažiūrų šalininkai, 
negalėdami turėti panašaus pasitikėjimo, visais bū- 
dais stengiasi įpiršti savąsias. Daugumai neturėdami 
tikro mokslo ir nesugebėdamį atskirti tiesą nuo 
klaidos, pasiduoda nuolatiniam . kalimui ir virsta 
klaidingų pažiūrų šalininkais, net uoliais apaštalais. 

Visuomenės vadų būtinas pažymys turėtų būti 
sugebėjimas atskirti tikras, sveikas nuo klaidingų 
ir kenksmingų pažiūrų. Jje neprivalo abejingai žiū- 
tėti į šių skelbimą, nors jos būtų kai kurių vadina- 
mos moksliškomis. Salus populi suprema lex esto— 
žmonių apsauga turi būti vyriausias įstatymas. Ne- 
Zana yra vien tik žmonių kurstymą slopinti. Jei 
žmonės bus pagauti klaidingų pažiūrų, gana vieno 
žodžio, kad kas patrauktų juos į piktą darbą. Jei 
iau parakas pagamintas, gana mesti į iį vieną ki- 
birkštėlę, kad viskas supleškėtų. 


KULTŪRA IR CIVILIZACIJA. 


Socialistų valdžios įkvėpiamas oficiozas „Lie- 
tuva“ pirm ir po paskelbimo metrikų įstatymo pro- 
iekto nuolat kalbėjo: Mes seksime kultūriškus kraš- 
tus įvesdami metrikuliaciją savivaldybose ir civili- 
nes-sutuoktuves, mes susilyginsime sų civilizuoto- 
mis valstybėmis, — 

Kultūra ir civilizacija—labai gražūs lotinų kal- 
bos žodeliai, o dar gražesnė yra jų tikroji prasmė. 
Deja, ių prasmė taip iškreipiama, kad jie jau ne- 
bepažįstami. Dažnai vadinama kultūra tai, kas ne 
tik nėra kultūra, bet yra jai visai priešinga. Kad 
kultūra būtų koks gyvas asmuo,.ii patrauktų daug lie- 
tuvių į pasaulio kriminalinį teismą už jos apšmei- 
žimą, kad ji turėtų gyvą širdį, ši turėtų plyšti, ne- 
begalėdama pakelti savęs teršimo ir išniekinimo. 
Kultūra—yra tai vėl garsus, o gal ir garsiausis 
„bedievių socialistų obalsis. Su šiuo obalsiu jie pana- 
šiai elgiasi kaip ir su sąžinės laisve. Juo labiau kas 
giriasi keliąs ir platinąs kultūrą, juo labiau ii jo griau- 
nama. Lietuvoje susikūrė nauja laisvamanių bendro- 
vė, kuri pasisavino Kultūrą. Jie mano esą mokslo 
platintojai, ar prisimeta tokiais, bet iš tikrųjų platina 
bedievystę, paniekinimą mūsų Išganytojo dieviškojo 
asmens, neapykanta Jo įsteigtos Bažnyčios ir dvasiš- 
kijos. Tą darbą jie atlieka platindami savo knygutės, 
darydami paskaitas, kalbėdami didesniuose susirinki- 
muose ir šiaip jau privačiose sueigose. Net gaila ir 
koktu žiūrėti kaip pražilęs senis tauškia niekus Š0- 
kinėdamas iš vieno į kitą dalyką be jokio nuoseklu- 
mo nei sistematiškumo ir vis grįžta į savo įproti— 
šmeižti kunigus, davatkas—suprask tikinčius. Nebū- 
tų nuostabu, jei koks nesubrendęs, ištvirkęs vaike- 
sas taip plepėtų, bet kad pasenęs žmogus pasirenka 
sau tokį vaidmenį lošti, tai labai nemalonų daro 
įspūdį. Sulig io kalbos galima spręsti, kad apleidęs 
mokyklas, jis nieko nebesimokė, tik tauzijo visą laiką 
kaipo bedievybės apaštalas, paaukodamas ištisą 
savo gyvenimą jos platinimui lietuvių tarpe. 
Visada yra dorovėję pašlijusių, kurie Jaukia, kad 

kas jiems pasakytų, nesą Dievo nei nemirštamos 
sielos, todel nei amžinos "bausmės, nes jiems rodosi, 
iog gana, pasakyti, kad nėra ir nebebus to, kas yra. 
Jie greičiau sutinka būti bezdžionės ainiai, negu: 
atsakomingi žmonės. Delto „Kultūros“ senelis deja 
gali tikėtis iki gyvos galvos turėsiąs panašių klau 
sytojų, Kurie dar mažiau už jį pasimokę ausis ištem- 
pę jo klausysis, o nemokėdami atskirti tikrojo moks- 
lo nuo plepalų, manys, būk jis juos. kaip saulė 
apšviesiąs. Jų samprotavimų iis žinąs už visus dau- 
giau, nes kiti nepasaką tokių dalykų. Kimba jie kaip: 
kvailos žuvelės į jo meškerę, 

Socialistų kabineto švietimo ministeris rado rei- | 
kalinga įvesti kalbamosios bendrovės knygeles kai- - 
Do priemonę saviems tikslams į visas mokyklas 
pradedant nuo žemiausių. 

Kultūra ir civilizacija turi savo garbingą ir pla- 
čią istoriją. Mes čia pasitenkinsimę nurodydami, kas 
tai yra viena ir antra ir kaip klaidingai abidvi laisya- 
manių suprantamos. Minėto senelio bedieviški tauzi- — 
iimai io paties ir visos bendrovės, kurios vardu jis 
kalba, beabejonės laikomi kultūros darbu, nes bene 
drovė ne del kita ko pasisavino tą gražų vardą. 
Tačiau, nežiūrint į ių taip tvirtą įsitikinimą, kultūra 
yra visai kas kitą, 2 

Kultūra yra tai Pažanga visame žmogaus gyvė. 


nama daug pelno ir naudos: kiekvienas žemės skly- 
Pas išnaudotas, gamtos iėgos tinkamai suvartotos, 

žalioji medžiaga gerai apdirbta, rūmai ir trobesiai 
gražiai ir patogiai pastatyti. Pramonė ir amatai 
tobulinti; susisiekimas greitas, patogus ir lengvas. 
Kultūra buvo ir pagonų laikais, bet ne visur. 
“Daug pagoniškų tautų nestovėjo vienoje vietoje, bet 
lankiojo iš krašto į kraštą kariaudamos, nes laisva 
valia niekas nenorėjo užleisti apgyventos vietos. 
Tokiose apystovose kultūra buvo pamiršta. Kada 
pagoniškos tautos virto krikščioniškomis, jų tarpe 
„atsirado uolesnių Kristaus sekėių vienuoliais vadi- 
namų. Šie tikri kumunistai, ne bedieviška tik krikš- 
čioniška prasme, susispietę į vienuolynus bendram 
gyvenimui, buvo Savo apylinkės tikri geradariai ir 
"| kultūrininkai. Visi jie buvo užimti kokiu nors darbu: 
"vieni mokslu — kiti menu, vieni ūkiu — kiti amatu, 
vieni ligonių slaugymu — kiti rūpinosi žmonių dva- 
sios reikalais. Begalo dideli yra ių nuopelnai mokslo 
srityį, Kol spauda nebuvo išrasta, visos knygos tė- 
galėjo būti ranka rašomos. Jei mes dabar naudoja- 
mės graikų, lotynų ir kitų senobinės kultūros kla- 
siškais veikalais, tai ačiū vienuoliams, kūrie meniškų 
raštu surašė juos daugybėje egzempliorių. Todel 
negalėjo visi pražūti. Didžiuose Europos muziejuose 
"tos ranka rašytos knygos ir dabar rodomos kaipo 
gražiausi meno kūriniai. Jei ne vienoulių darbštu- 
mas, tie brangūs raštai būtų visai išnykę, ir viso 
“pasaulio kultūrai būtų buvęs didelis nuostolis. 
Vienuoliai išmokė žmones naudingai vesti ūkį. 
Jie tyčia apsigyvendavo nenaudingiausiamę ir nė- 
vaisingiausiamę žemės kampelyj. Po keletos metų 
ių darbštaus ūkininkavimo pirma visų apleistas kam- 
pelis virsdavo naudingu,  vaisingu, gražiu daržu. 
Apylinkės gyventojai prisižiūrėdamį vienuolių ūkiui 

sekdavo juos ir išmokdavo gerai vesti savąją. Jei 
Europoje labai pakilo kultūra, tai ačių Katalikų - 
Bažnyčiai, ypač jos prakilniesiems nariams — vie- 
nuoliams, kuriuos dabartiniai bedieviai-laisvamaniai 
įmanytų vandens šaukšte nuskandyti, 

Kas yra matęs kultūringuose kraštuose tikrai 
stebėtinų statybos, tapybos ir kitų meno rūšių 
krikščionijos įkvėptų kūrinių, tas turi nulenkti savo 
galvą prieš tą galingą kultūrinę jėgą. 

Reichensperger kalbėdamas apie bažnyčių sia- 
tybą pasakė: Taip dailiai sujungti ir taip išmintingai 
bei tvarkiai sudėti anų milžiniškų namų akmenys yra 
ne vien tik ištobulintos technikos pavyzdingas vaiz- 
das; tos formos, kurias jie sudaro, yra! dvasios spin- 
duliai, kokių nesugeba išreikšti joki kalba — nė pati 
muzika. Tie šalti akmenys turi šiltą širdį, kurioj 
kvėpuoja aukštesnis gyvenimas — yra tai krikščio- 
nystės kalbai ir dvasia, Išganymo darbas ir nuo 
meno ypač nuo bendros jo motinos — statybos me- 
no nurišo ryšius, kuriais pagonija buvo ii pririšusi 
prie žemės !), 

Mūsų kultūrininkai pavadins, žinoma, tą garsų 
vyrą davatka. Pavadinti savo priešą davatka, jų. 
nuomone, vis tiek kaip leisti ant jo svaiginančių dujų 
ir užmušti jį ant vietos. Bet tas davatka garsus kul- 
tūringame pasaulyj parlamentarinėje, literatūros ir 
meno istorijoje yra žinomas kaipo labai kultūriškas 
ir mokytas vyras. Jeį mūsų dvasiškai apakę „kul- 
tūrininkai“ nemato nieko kultūringo krikščionijoj, 


*) Die christlich = germanische Baukunst und ihr Ver- 
hūliniss zur Oegenwart, 

tai nereiškia, kad ten to nebūtų. Jei nieko nebūtų, 
niekas net gerai matantis nieko nematytų. 

Jei žabalas įėjęs į meno rūmus imtų spardyti, 
“daužyti gražiausias stovylas ir mesti jas laukan, 
kam jos, girdi, painiojančiosi jam po kojomis ir ne- 
leidžiančios liuosai vaikščioti; įei imtų draskyti nuo 
sienų gražiausius paveikslus ir mestų į sąšlavas ar 
į ugnį, kam kaž koki šlamštai užimą vietą, kur jam 
reikią pakabinti kepurę, kailinius ar švarką, — SU- 
valdyti reikėtu tokį aklą barbarą. Bet daug didesnis 
yra aklas barbaras tas, kurs krikščionijoje nemato 
nieko gero, gražaus ir naudingo, 0 mano, kad reikią 
visais būdais stengtis ją panaikinti. 

Civilizacija yra tai geras malonus draugiškas 
sugyvenimas. Civilizuoti Žmonės moka vieni kitus 
pagerbti, apsieina su kitais mandagiai, atjaučia vie- 
nas kito laimę ir nelaimę, reikalui esant stengiasi 
vienas kitą šelpti, visada turi atvirą širdį savo ar- 
timui, vengia užgauti vienas kitą žodžiu ar elgesiu; 
jiems yra malonu, jei gali kitam gerą padaryti. 

Negalima visai neigti civilizacijos ir pagonių 
laikams. Tačiau pirm Kristaus atėjimo menka tebu- 
vo civilizacija ir išrinktose tautose. Tikrą civiliza- 
ciją davė pasauliui Kristus. Jis įkvėpė jos sielą visai 
žmonijai. Kristaus mokslas padarė įtakos ir dabar- 
tinioms pagoniškoms tautoms net patiems žydams, 
nors jie to nepastebi. 

Išganytojo mokslas apie artimo meilę, apie meilę 
net priešų, apie atleidimą artimui skriaudų ir nuo- 
skaudų, apie atsilyginimą geru už pikta, jo paties 
ir artimiausių io sekėjų pavyzdys — yra tai galybė, 
kuri laukinius barbarus padarė gražiausiai civilizuo- 
tus žmones. Šventieii yra civilizacijos žiedai. Jei ir 

laisvamaniai nelaiko save barbarais tik civilizuotais. 
žmonėmis, tedėkoja Kristui, galingiausiam pasaulio 
civilizatoriui, kurio vardas jiems taip nemalonus, 
kurio mokslą jie stengiasi pašalinti išviso pasaulio.“ 
Toks tat dėkingumas didžiausiam savo geradariuil 

Europoje labiau negu kituose kraštuose išsiplėtė - 
Kristaus mokslas, todel čia gražiausiai pražydo kul- 
tūra ir civilizacija. Bet juo labiau atsitolinama nuo 
Kristaus mokslo, juo labiau naikinama kultūra ir civi- 
lizacija. Mūsų gražioje Europoje atsirado daug ne- 
gražių dalykėlių, nes kai kuriuose dalykuose visai 
atsitolinta nuo Kristaus mokslo. 

Nenuostabu, kad protestantų kraštuose ar ten, 
kur valdžia pakliūvo į bedievių rankas, moterystė 


tvarkoma ne sulig Kristaus mokslu, tik sulig žmonių — 


nevaldomu gašlumu. Atsitolinimas nuo Dievo ir Ba= 
žnyčios įstatymų moterystės atžvilgiu Francijoj' 
padarė žalą, kurią tik amžiai gali atitaisyti. 

Protestantų tikybos išradėjai Savo pavyzdžiu 
autoritetingai pamokė laužyti moterystės įstatymus. 
Liuteris, būdamas vienuolis ir padaręs amžinos skai- 
stybės įžadus, vedė tokius pat įžadus padariusią 
vienuolę Kotriną Borą. Kada kiti tuo piktinosi, jis 
sakė: „Del tos moterystės aš kenčiu daug panieki-. 
= bet tikiuos, jog angelai tuo džiaugsis, o velnias 
verks“, 

Antras didis papiktinimas įvyko 1540 rnetais, 
kada raštu buvo duotas Hesijos kunigaikščiui Filipui 
leidimas vesti antrą pačią.  Dispensacijos turinys 
šis: Kai delto, ką Jūsų Prakilnybė sako, įog negalinti 
susilaikyti nuo nešvaraus gyvenimo, kūrį veda, kol 
teturės vieną pačią, mes norėtume, kad būtumei ge- 
resnioje padėtyj pas Dievą, kad gyventumei užtik- 

rinta sąžine, kad darbuotumeis apie savo sielos išga- 
ą ir duotumei savo pavaldiniams geresnį pavyz- 
Bet pagaliau, įei Jūsų Prakilnybė yra visiškai 
iryžusi vesti antrą pačią, mes manome, jog tai 
tūri slapčia padaryti, t. y. teesie tik asmuo, kurį 
vedi ir maža kitų ištikimų asmenų, kurie Žinotų, 
"įsakant jiems laikyti sekretą po išpažinties antspau- 
du. Čia nereikia bijotis prieštaravimo nei didelio 
papiktinimo, nes nėra nieko ypatingo kunigaikščiams 
maitinti konkubinas (suguloves m. pr.); ir kada 
prasti žmonės piktinsis, geriau apsišvietę abejos ž 
“apie tiesą ir išmintingiems asmenims visada geriau 
“ patiks šis suvaldomas gyvenimas negu svetimote- 
"riavimas ir biaurūs darbai. Taip tat mes pritariame 
r vien tik minėtomis sąlygomis; nes Evangelija 
nei atšaukė, nei uždraudė tai, kas buvo Mozės įsta- 
tyme moterystės atžvilgiu. Evangelija nieko nekei- 
čia išorinėje išvaizdoje, tik ji priduoda amžinam gy- 
“ venimui amžiną tiesą, Ji moko tikro Dievui paklu- 
“ snumo būdo ir stengiasi atitaisyti pagadintą pri- 

"gimtį". 
Seka parašai; M. Luther, Ph. Melanchthon, 
Martin Bucer ir Hesijos Pastoriai !). 

Kiekvienam aišku, jog cituotas raštas yra prie- 
šingas Kristaus mokslui. Tačiau socialistų valdžios 
projektas, kurio apygardos teismui duodama teisės 
ardyti absoliučiai nesuardomą sakramentalę mote- 
rystę, yra dar piktesnis už minėtą protestantų dispen- 
saciją. Liuteris su savo draugais leido Hesijos ku- 
nigaikščiui vesti antrą pačią, nepaliuosuodamas jo 
nuo pirmosios; Reiškia, pirmoji pati neturėjo teisės 


1) Wette, Luthers Brieie V. 236 If. 

tekėti už kito vyro. Ji buvo liuosa nuo paleistuvingo 
gyvenimo, tik jos vyras paleistuvavo ne su ja, bžt 
su antrąja neva pačia. Socialistų valdžios projektas 
pareiškia suardomą absoliučiai nesuardomą sakra- 
mentalę moterystę, leidžia vyrui vesti antrą neva 
pačią ir pačiai tekėti už antro neva vyro. Sulig 
Dievo įstatymu nei vyro, nei moters antros sutuok- 
tuvės nėra įokia moterystė. Sulig Liuterio sprendimu 
apie Hesijos Filipo moterystę įvedami du asmenys 
į paleistuvingą svetimoteriavimą — jis ir jo antroji 
neva pati. Sulig socialistų projektu įvedami į palei- 
stuvystę keturi asmenys — vyras ir antra neva pati 
su kuria jis kesinasi sudaryti moterystę, tai du; 
pirmoji reiškia tikroji pati ir jos antras neva vyras, 
už kurio ji kėsinasi ištekėti, vėl du. Ardant vižną 
tikrą moterystę įvedama keturis asmenis į palei- 
stuvingą gyvenimą, nes susidaro dvi poros sveti- 
moterystėje gyvenančios. 

Štai kas norima padaryti ne protestantų, bet 
mūsų katalikiškame krašte, kur moterystė laikoma 
Dievo įstatymu ir Kristaus sakramentu. Ir nėra 
nieko stebėtino, nes socialistai yra didžiausi pro- 
testantai: jie protestuoja ne tik prieš vieną ar kitą 
tiesą, bet ir prieš patį Dievą. 

Angliją virto protestante. del jos karaliaus En- 
riko aštunto moterystės ardymo. Jis pirma rašė 
prieš Liuterį gindamas katalikų tikėjimą, paskui per- 
siskyrė su savo pačia Kotrina Aragoniete ir susi- 
jungė su Ona Boleyn. Rado savo krašte net vysku- 
pų, kurie pripažino teisėtu jo persiskyrimą. Šventa- 
sis Tėvas kaip persiskyrimą su Kotrina taip ir susi- 
jungimą su Boleyn pripažino neteisėtų. Kad nesivar- 
žius Katalikų Bažnyčios įstatymais, karalius atsi- 


“  žmiai persekiojami, ypač Boleyn dukters karalienės 
Elžbietos *). 

Enrikas vedė iš eilės šešias pačias. Dvi jų: 
“ Boleyn ir Howard nužudė. Socialistai, matydami 
taip pageidaujamas jiems sekmes iš moterystės ar- 
dymo, visomis keturiomis griebiasi jo. 

Anglijoj, Vokietijoj ir kituose Europos kraštuose 
yra daug kultūros, kurios mums trūksta, Bet šalia 
kultūros ten yra ir labai nekultūringų dalykų. Pro- 
testantų tikėjimo įsteigėjai išardė paties Dievo pa- 
tiestą moterystei tvirtą pamatą, nuplėšdami nuo jos 
dieviškąjį antspaudą ir pažemindami ią iki pa- 
prastos sutarties. Protestantų reformos labai 
patiko bedieviams; jie stengėsi įvesti jas, daug 
pridėdami iš savo pusės, ir katalikų kraštuose; 
kur tik valdžia pateko į jų rankas. Šiuo atžvilgiu 
mes buvome iki šiol laimingesni. Iš dviejų pusių 
apsupti liuteronų kaimynų palikome ištikimi Kristaus 
Bažnyčios vaikai ir jo mokslo sekėjai, Mūsų kraštas, 
kaipo tikrai katalikiškas, laikėsi tos moterystės, ku- 
rią pats Dievas įsteigė ir Kristus į sakramentą pa- 
kėlė. Dievo įsteigta moterystė yra visuomenės gy- 
venimo pamatas. Ant to pagrindo statydami tvirtus 
valstybės rūmus mes galime tikėtis sulauksią gra- 


*) Tų kankinių ainiai dabar atsižymi savo katalikybe, 
labai gerai yra apšviesti tikybos dalykuose, daro didelę įtaką 
savo tautiečiams protestantams, kurių daug inteligentų grįžta 
į Katalikų Bažnyčią. 

žios, laimingos ateities ir didesnės kultūros, negu 
kituose kraštuose. Dabar griauna po mūsų kojomis * 
tą tvirtą pamatą patys tautiečiai, kurie buvo visuo- 
menės išrinkti palaikyti kas buvo gera ir įvesti, kur“ 
10 trūko, neileisti į kraštą nieko pikto ir pašalinti 
iš jo, jei kas tokio ten būtu. 

Mūsų valdžia turėtų stengtis kiek galėdama 
pasisavinti tai, kas užsieniuose yra gera, kultūringa, 
kas įneša į kraštą tikrą civilizaciją, Socialistų val- 
džia visai priešingai elgėsi: nesirūpindama įvesti į 
kraštą kas yra kitur kultūringa, kaip ūkio, susisie- 
kimo, amato dalykuose ir tt., pasirinko tai, kas 
naikina tikrą kultūrą ir civilizaciją. Kas turi taip 
siaurą protą, kad neatskiria kultūringo nuo nekul- 
tūringo dalyko, tas neprivalo imti į savo rankas 
valstybės vairo. 

Geroje valgykloje yra labai gerų ir gardžių 
valgių, bet ir gražiausiojeę valgykloje yra nešvarių 
pamazgų tinkamų vien tiktai gyvuliams. Jei kas, 
norėdamas pavaišinti svečią, gardžių valgių vieton 
atsineštų iš valgyklos pamazgų, jo svečias būtų 
blogai pavaišintas ir labai nepatenkintas. 


ĮDOMI ISTORIJA. 


Vienas garsiausių vyrų senai pasakė; istorija 
esanti gyvenimo mokytoja. Visas pasaulis: lig šiol. 
sutiko su šia nuomone ir, turi būti, sutiks iki istorijos 
galo. Atsisveikindamas su gerbiamais skaitytojais, 
aš pasakysiu jiems vieną trumpą, bet įdomią istoriją, 
kuri pamokys juos geriau už mane, 

Nesenai, tik ne šiemet, čia pat nepriklausomoje 

Lietuvoje viena bendrovė pasistatė sau naujus rū- 
mus ant gero ir tvirto pagrindo iš gražių, skamban- 
čių plytų. Rūmams daug ko dar trūko: sienos netin- 
kuotos, stogas tam kartui tik šiaudinis, grindys vėl 
tam kartui iš lentų pripuolamai surankiotų ir ne- 
atitinkančių viena kitos. 

Viena mūrininkų bendrovė pasisiūlė į įnamius, pa- 
žadėdama baigti namus ir taip juos išgražinti, kad 
gražesnių nerasi visame pasauly —Uždėsime įums, 
sako, aukso stogą, tokį kaip Tirolio sostinėje—das 
goldenę Dach. Sienas ištinkuosime, o ant tinkų iš- 
piešime garsius ir garbingus Lietuvos istorijos įvy- 
kius. Ten bus vaizduojami mūsų didžiųjų kunigaik- 
ščių Žygiai: ant vienos senos lietuvių mūšiai su 
kryžuočiais, ant antros — su maskoliais, ant trečios 
—su totoriais, ant ketvirtos—Gedimino sapnas ir 
Vilniaus įkūrimas. Visa tai bus taip gyvai ir dai- 
liai atvaizduota, kad rodysis, būk girdi ginklų žvan- 
gesį, arklių žvengimą ir mirštančių dejavimus. Ant 
lubų bus nupieštas Žalgirio mušis. Lentų grindis mes 
išmesime ir išgrinsime dailiais, smulkiais, spalvotais 
akmenėliais, kurie bus taip dailiai sudėlioti, jog su- 
darys žmonių paveikslus įvairiuose linksniuose. 
Visa tai atvaizduos garsias Lietuvos kaimo vaka- 
ruškas. Kertėje rie krosnies sėdės griežikai su 
kanklėmis, smuikais, vamzdžiais ir armonikomis. 
Prieš juos—garbės kampe kiūksos seneliai ir šne- 
kučiodami tuštins degtinės bonkelę. Visų linksmi 
veidai, atskyrus kuriam piešimo laiku teks išgerti 
burnelę ir stipriai susiraukti, Visoj asloj tilps dvi 
šokėjų grupi: dvylika šaunių vyrukų ir dvylika rau- 
donskruosčių mergelių droš suktinį, o antrą tokių 
pat dvylikos porų grupė—klumpakoiį. 

Paliksime jums namus tokioje išvaizdoje, ko- 
kioje nebuvo nė mūsų didžiųjų kunigaikščių rūmai. 
Žmonės plauks iš visų kraštų, kad juos pamatytų. 
Galėsite atidaryti savo rūmų parodą, ir bus įplaukų 
kiek gana.— 

Rūmų savininkams net akys prašvito. — Šimts 
pypkių, tokių vyrų pasaulis dar nėra nei regėjęs nei 
girdėjęs. Jei jie išpildys visa, ką žada, tai stačiai 
kaip iš dangaus ta laimė mums iškrito.— 

Taip kalbėjo dauguma, bet kiti pypkes iš dantų 
ištraukę ėmė lengvai kraipyti galvas, dar lengviau 
kasyti pakaušius ne del niežulio, tik norėdami paiu- 
dinti smegenis ir paragint juos labiau veikti taip 
svarbio sprendimo valandoje. 

— Ne, vyrai, sako, nereikėtų perdaug džiaugtis, 
kol pažadėjimai tebėra pažadėjimai. Juo mažiau kas 
mano daryti, juo daugiau žada; nes jam vistiek ar 
daug ar maža pažadės; juo rimčiau kas mano pil- 
dyti paždėjimus, juo mažiau jų daro, nes lengviau 
yra išpildyti maža negu daug pažadėjus. 

— Ką čia niekus kalbate, atsako patenkintieji 
pažadėjimų, jie toki meistrai — nejaugi apgaudinėtų 
žmonės. — 

Balsų dauguma nutarta įleisti mūrininkus į na-= 
mus, kur jie tuč-tuojau apsigyveno. 

Nieko netrukus mūrininkai ėmė galvoti ir tartis 
savo tarpe, kas čia daryti, nuo ko pradėti. 

— Padaryti visa tuose namuose, kaip pažadė- 
jome, mes neįstengsime. Reikėtų pradėti nuo stogo, 
bet kas iš to: stogą dengiant mes išleistumėm visus 
pinigus ir dar pritrūktų. Apie sienas ir grindis nėra 
kas ir kalbėti. Jei mes uždengtumėm ir aukso sto- 

ga, savininkai nebus patenkinti, nes jie tikisi, kad 
mes visa padarysime, ką pažadėjome. — 

— Žinote ką, vyrai, prabilo vienas gudragalvis, 
man atėjo į galvą gera mintis. Jei mes ją įvyk- 
dinsime, savininkai bus patenkinti, 0 visas pasaulis 
išreikšdamas savo dėkingumą, duos mums garbingą 
išradėjų vardą. Lig šiol negerai buvo statomi na- 
mai del jų nepajudinumo, Reikia statyti taip. kad 
juos galima būtų kur nori čia pasukti, kur nori čia 
pavaryti. Žiemą pastatysi juos mieste, vasarą Nu- 
važiuosi į gražų pušinėlį, turėsi patogų vasarnamį.— 

— Lengva tai pasakyti, bet kaip įvykdyti, at- 
šovė kitas. 
=: — Kuo tengviausiai ir be didelių išlaidų. Reikia 

tik pakasti po rūmų pamatais ir pastatyti juos ant 


“ tekinių, ot taip, sakysime, kaip gelžkelių vagonus, 


kuriuos galima vadinti mažais nameliais, ir kada 
eina traukinys, tai rodos, kad kaimas kažkur dangi- 
nasi. — 

—(Gudrus sumanymas, atsiliepė visi vienų balsu. 
Mes pragarsėsime visame pasaulyi. Mūsų pavyz- 
džiu, be abejonės, visi seks. Namai bus važinėjami 
iš vietos į vietą kaip vežimai. Vieni namai lankysis 
pas kitus. Miestai barškėdami važiuos į kitus mies- 
tus. Mes važiuosime su Baltąja Gulbe į Europos 
sostines. Kaunas vieną gražią dieną išgirs atbildan- 
“čius Berlyną, Paryžių, Romą ir kitą kokią Europos 
ar Azijos sostinę su visais savo muziejais ir teatrais. 
Tarp Anglijos ir Prancijos iškasus važiuojamą urvą, 
galėsime ir Londono sulaukti atvažiuojant. Tai bent 
pažanga; tokios kultūros pasaulis dar nėra matės — 

Visi ėmė pritarti kalbėtojui: — Ar Žinai, kad 
gerai; iš tiesų geras sumanymas, — Ž 5 

Nutarė vienbalsiai tuč-tuojau pradėti darbą. Lie- 
pė dirbti tekinius ir kasa po pamatais iš visų ketirių 
pusių. Jau keliose vietose iškasta kiaurai, kur bus 
pakišami tekiniai, ir vis kasa toliau ir toliau. 

Rūmų savininkai tik žiūri ir savo akimis netiki, 

— Vyrai, ką jūs darote, sako, ar iš proto išėjote, 
jūs gadinate ir griaunate mūsų namus, — 

O tie, įniršę į savo darbą, nė girdėti nenori, kas 
jiems sakoma. Tik žiūri, jau pagrindai pradeda plyš- 
ti vis daugiau ir daugiau, jau sienos plyšta traškėda- 
mos. Savininkai išsigando ir negalėdami su įna- 
miais susikalbėti, pačinė pagalius ir išvijo juos lau- 
kan iš namų. ž 

Skubiai paramstė pamatą ir ėmė juos taisyti. 
Dieve, padėk jiems laimingai atitaisyti ir visa gerai 
baigti. 

Mūrininkai teisinosi: Mes nekalti tuo, kad rūmų 
sienos plyšo; kalti tie, kurie tas sienas menkas pa- 
dirbo. Nė mažąsis mūsų pirštelis jų nepalietė, patys 
matėte; mes tik norėjome atlikti kultūringą darbą, 
bet jūs mus sutrukdėte; ant jūsų krinta visa atsą- 
komybė. — 

Mes dėjome pastangų bešališkiai aprašyti: šią 
istoriją, todel tikimės, kad ir rūmų savininkai ir 
mūrininkų bendrovė bus jos visiškai patenkinti. 

